L&E ร่วมงาน LED EXPO 2017
L&E ร่วมงาน LED EXPO 2017 พร้อมนำเสนอนวัตกรรมการประหยัดพลังงานของหลอด LED แบบ Premium LED โดยได้รับความสนใจจากผู้เข้าร่วมชมงานเป็นจำนวนมาก
31 พ.ค. 2560

พลเอก อนันตพร กาญจนรัตน์ (กลาง) รัฐมนตรีว่าการกระทรวงพลังงาน พร้อมด้วยคุณอารีพงศ์ ภู่ชอุ่ม (ที่ 2 จากขวา) ปลัดกระทรวงการคลัง และ คุณกรดิษฐ์ ภัคโชตานนท์ (ซ้าย) ผู้ว่าการไฟฟ้าฝ่ายผลิตแห่งประเทศไทย (กฟผ.) ให้เกียรติเข้าเยี่ยมชมบูธของ บริษัท ไลท์ติ้ง แอนด์ อีควิปเมนท์ จำกัด (มหาชน) หรือ L&amp;E ในงาน “LED Expo 2017”
โดยมีคุณอนรรฆ ซื่อยิ่งกาญจน์ (ที่ 3 จากซ้าย) ผู้อำนวยการอาวุโสฝ่ายพัฒนาธุรกิจ และคุณสิริพงศ์ ธิติธนพงศ์ (ที่ 2 จากซ้าย) ให้การต้อนรับพร้อมมอบของที่ระลึก เมื่อเร็ว ๆ นี้
ทั้งนี้บริษัทได้นำนวัตกรรมการประหยัดพลังงานของหลอด LED แบบ Premium LED พร้อมโคมไฟสนามที่มีคุณสมบัติพิเศษให้ความสว่างเท่าเดิมแต่ใช้พลังงานเพียงครึ่งเดียว ซึ่งได้รับความสนใจจากผู้เข้าร่วมชมงานเป็นจำนวนมาก